IPhone 13 Pro

iPhone 13 Pro dan iPhone 13 Pro Max ialah telefon pintar yang direka, dibangunkan, dan dipasarkan oleh Apple Inc. Ia merupakan telefon pintar andalan dalam generasi iPhone kelima belas, masing-masing menggantikan iPhone 12 Pro dan iPhone 12 Pro Max. Peranti tersebut telah diperkenalkan bersama iPhone 13 dan iPhone 13 Mini semasa Acara Istimewa Apple di Taman Apple di Cupertino, California pada 14 September 2021, dan tersedia sepuluh hari kemudian, pada 24 September. Ia telah ditamatkan pada 7 September 2022, berserta iPhone 11 dan iPhone 12 mini, berikutan pengumuman iPhone 14 dan iPhone 14 Pro.

Penaiktarafan besar berbanding pendahulunya termasuk hayat bateri yang ditambahbaik, kamera yang ditambahbaik, dan fotografi pengiraan, tumpu samar untuk video dalam "Ragam Pawagam" baharu pada 1080p 30 fps, rakaman video ProRes Apple, sistem atas cip A15 Bionic baharu, dan pembolehubah 10 -120 Paparan Hz, dipasarkan sebagai ProMotion. 

 Sejarah 
Pengganti kepada model iPhone 12 Pro bermula dengan pembangunan menjadikan saiz takuk 20% lebih kecil kerana penyuara pancar hadapan yang diletakkan ke dalam sisi atas dari kelongsong penderia Kedalaman-Benar (True-Depth) dan menggunakan kadar penyegaran paparan sehingga 120 Hz untuk pergerakan yang lebih lancar. Menurut khabar angin awal yang dikeluarkan, pilihan warna model iPhone 13 Pro termasuklah Emas Senja (pilihan warna Emas baharu), Rosé (langnamaan Emas), Mutiara (langnamaan Perak) dan Hitam Kusam.  Walau bagaimanapun, Apple Inc. mengumumkan bahawa tiada pilihan warna Emas Senja bagi iPhone 13 Pro dan iPhone 13 Pro Max akan diumumkan, yang sebaliknya digantikan dengan pengumuman pilihan warna Biru Siera bagi iPhone 13 Pro dan iPhone 13 Pro Max pada Acara September.

iPhone 13 Pro dan iPhone 13 Pro Max dengan rasminya diumumkan bersama iPad generasi ke-9, iPad Mini generasi ke-6, Apple Watch Siri 7, iPhone 13 dan iPhone 13 Mini oleh acara akhbar maya yang diwagam dan dirakam di Taman Apple di Cupertino, California pada 14 September 2021. Tempahan bermula pada 17 September jam 5:00 PG PST. Harga bermula pada US$ 999 untuk iPhone 13 Pro dan US$ 1099 untuk iPhone 13 Pro Max, sama seperti generasi sebelumnya masing-masing.

 Rekabentuk 
link=//upload.wikimedia.org/wikipedia/commons/thumb/9/91/Back_of_the_iPhone_13_Pro.jpg/220px-Back_of_the_iPhone_13_Pro.jpg|thumb| Bahagian belakang iPhone 13 Pro
Rekabentuk iPhone 13 Pro dan iPhone 13 Pro Max kebanyakannya tidak berubah daripada pendahulunya. Bagaimanapun, modul kamera belakang kini meliputi kawasan yang lebih besar kerana kanta yang lebih besar. Modul KN Muka dan kamera pada paparan depan, atau "takuk", kini 20% lebih kecil daripada generasi sebelumnya.

iPhone 13 Pro dan 13 Pro Max tersedia dalam lima warna: Perak, Grafit, Emas, Biru Siera dan Hijau Alp. Biru Siera ialah warna baharu menggantikan Biru Pasifik."iPhone 13 Pro and 13 Pro Max - Technical Specifications". 

Pada 8 Mac 2022, di Acara Istimewa Apple "Paling Prestasi" (Peek Performance), Apple mendedahkan pilihan warna Hijau Alp baharu, yang boleh didapati pada 18 Mac.
Warna Nama Perak Grafit Emas Biru Siera Hijau Alp

 Perincian 

 Perkakasan 
iPhone 13 Pro dan Pro Max menggunakan pemproses A15 Bionic rekaan Apple yang menampilkan enjin saraf 16 teras, CPU 6 teras (dengan 2 teras prestasi dan 4 teras kecekapan) dan GPU 5 teras. A15 Bionic juga mengandungi pemproses citra generasi seterusnya. 

Lebih banyak jalur 5G tersedia untuk menyokong lebih banyak pembawa, terutamanya di luar AS.

 Paparan 
iPhone 13 Pro mempunyai paparan OLED 6.06 inci (154 mm) (dipasarkan sebagai ) dengan peleraian 2532 × 1170 piksel (2.9 megapiksel) pada 460 PPI, manakala iPhone 13 Pro Max mempunyai paparan OLED 6.68 inci (170 mm) (dipasarkan sebagai ) dengan peleraian 2778 × 1284 piksel (3.5 megapiksel) pada 458 PPI. Kedua-dua model mempunyai paparan OLED XDR Retina Super dengan kecerahan biasa yang ditambahbaikkan sehingga 1,000 nit daripada 800 nit, dan kecerahan terbanyak sehingga 1,200 nit, dan buat pertama kalinya dalam iPhone, paparan ProMotion 10-120 Hz berbolehubah, yang juga boleh bergerak serendah 10 Hz untuk mengekalkan hayat bateri, ciri sebelum ini hanya digunakan pada iPad Pro (Generasi ke-2) dan model kerabatnya.

 Bateri 
Apple mendakwa yang iPhone 13 Pro mempunyai hayat bateri sehingga 1.5 jam lebih lama, dan 13 Pro Max mempunyai hayat bateri sehingga 2.5 jam lebih lama berbanding pendahulunya masing-masing. Kapasiti kadarannya ialah 11.97 Wh (3,095 mAh) pada 13 Pro, peningkatan daripada bateri 10.78 Wh (2,815 mAh) yang ditemui dalam iPhone 12 Pro, manakala untuk 13 Pro Max pula ialah 16.75 Wh (4,352 mAh), peningkatan daripada bateri 14.13 Wh (3,687 mAh) yang ditemui dalam iPhone 12 Pro Max. Kedua-dua model boleh dicas dengan MagSafe sehingga 15 W, pengecasan wayarles Qi sehingga 7.5 W, dan Kilat sehingga 20-23 W untuk model Pro dan 20-27 W untuk model Pro Max.

 Kamera 
iPhone 13 Pro menampilkan empat kamera: satu kamera depan untuk swafoto dan tiga kamera belakang yang mengandungi kamera telefoto, lebar, dan ultralebar. Semua kamera belakang mengandungi penderia yang lebih besar daripada iPhone 12 Pro, membolehkan lebih banyak pengumpulan cahaya. Kamera lebar dan ultralebarnya juga mempunyai apertur yang lebih besar untuk menangkap lebih banyak cahaya dan meningkatkan prestasi cahaya rendah. Kamera ultralebar juga mempunyai autotumpu julung kali. Telefoto 77 mm mempunyai apertur yang lebih kecil daripada 12 Pro tetapi mempunyai kelebihan kerana boleh menggunakan Ragam Malam julung kali. Telefoto yang lebih besar juga meningkatkan keupayaan zum digital kepada 15x.

Kamera menggunakan enjin fotografi pengiraan terbaru oleh Apple, yang dipanggil HDR Pintar 4. HDR Pintar 4 memproses wajah yang dikenali dalam gambar secara berasingan menggunakan pelarasan setempat. Pengguna juga boleh memilih daripada pelbagai gaya fotografi semasa tangkapan, termasuk kontras kaya, terang, hangat, dan dingin. Apple menjelaskan yang ia berbeza daripada turas kerana ia berfungsi secara bijak dengan algoritma pemprosesan citra semasa tangkapan untuk menggunakan pelarasan setempat pada citra.

Ap kamera mengandungi ragam baharu yang dipanggil Ragam Pawagam, yang membolehkan pengguna menumpu samar antara subjek dan mencipta medan kedalaman cetek menggunakan algoritma perisian. Ia disokong untuk kamera lebar, telefoto, dan depan dalam 1080p pada 30 fps. Apple juga menambah keupayaan untuk merakam dalam 4K ProRes Apple pada 30 fps dan 1080p pada 60 fps dalam iOS 15.1 untuk model yang sekurang-kurangnya berstoran 256 GB. Namun, model asas berstoran 128 GB akan dihadkan kepada rakaman ProRes pada 1080p pada 30 fps.

Kamera tersebut mempunyai ragam makro yang boleh menumpu sedekat 2 sentimeter dari subjek. Ia menggunakan autotumpu daripada kamera ultralebar dan digiatkan secara automatik apabila cukup dekat dengan subjek.

 Perisian 
iPhone 13 Pro dan iPhone 13 Pro Max diisikan dengan iOS 15 ketika dilancarkan.

 Penerimaan 
iPhone 13 Pro dan iPhone 13 Pro Max dipuji oleh pengulas dan wartawan kerana penambahbaikan ketara dalam hayat bateri, kamera, dan penambahan ProMotion pada iPhone. Kameranya telah berulang kali digelarkan sebagai yang terbaik dalam telefon pintar.

 Lihat juga 

 Perbandingan telefon pintar
 Sejarah iPhone
 Senarai peranti iOS
 Garismasa model iPhone

 Rujukan 

 Pautan luar 

  – tapak sesawang rasmi

Kategori:IOS
Kategori:IPhone
Kategori:Webarchive template wayback links